Mendosa

Mendosa () – miestas vakarų Argentinoje, Andų kalnų pašlaitėje, upių suformuotoje oazėje. Provincijos centras. 111 tūkst. gyventojų (su apylinkėmis 876,9 tūkst., 2007). Mendosos konurbacija yra ketvira pagal didį Argentinoje.

Istorija 
1516 m. kovo 2 d. Pedro de Castillo įkūrė gyvenvietę dabartinio miesto vietoje. 1817 m. per Andų kalnus į vaduoti Čilės persikėlė Chosė de San Martinas ir jo armija. 1861 m. kovo 20 d. smarkiai nukentėjo nuo žemės drebėjimo. XIX a. antroje pusėje Mendosos apylinkes tyrinėjo Čarlzas Darvinas.

Susisiekimas 
Mendosa yra 1037 km nuo Buenos Airių ir 380 km nuo Santjago. Mendosa plentais sujungta su Buenos Airėmis, San Chuanu, Bariloče, Santjagu. Geležinkeliai į Santjagą, Buenos Aires (Trans-Andų geležinkelis). Netoli miesto yra tarptautinis oro uostas.

Ekonomika 
Svarbiausia pramonės šaka – vyndarystė. Taip pat maisto, naftos rafinavimo pramonė, metalo apdirbimas. Svarbus prekybinis ir tranzitinis miestas. Turistinis centras.

Kultūra 
Universitetai:
 Nacionalinis Kujo universitetas, įkurtas 1939 m.,
 Mendosos universitetas, įkurtas 1960 m.

Muziejai:
 Museo Cornelio Moyano – gamtos istorijos muziejus,
 Museo del Área Fundacional – miesto istorijos muziejus,
 Museo Nacional del Vino – nacionalinis vyno muziejus, esantis priemiestyje Maipú (15 km nuo miesto),
 Emiliano Guiñazú – Casa de Fader – dailės muziejus, priemiestyje Mayor Drummond.

Taip pat Mendosoje vyksta kasmetinis (kovo pradžioje), vynuogių derliaus nuėmimui skirtas pažymėti, Vendimia festivalis. Jo metu į miestą suvežamos įvairios provincijoje pagamintos vynų rūšys, vyksta konkursai.

Sportas

Mieste 1978 m. vyko XI pasaulio futbolo čempionatas.

Architektūra 
Kolonijinės architektūros pastatų praktiškai neišliko (buvo sugriauti per žemės drebėjimą). Tačiau Mendosa atstatyta kaip modernus ir jaukus miestas. Mieste gausu žalumos, drėkinimo kanalų, suteikiančio jaukaus miesto įvaizdį. Miesto „širdis“ – Nepriklausomybės aikštė (Plaza Independencia) su Sarmiento pėsčiųjų gatve. Kitose miesto dalyse taip pat daug aikščių. Vakarinėje miesto dalyje yra San Martino parkas. Jame yra zoologijos sodas, stadionas, pagrindinė Cuyo universiteto dalis, monumentas Chosė de San Martinui. Netoli miesto yra Cerro de la Gloria kalnas, nuo kurio atsiveria puiki miesto panorama. Taip pat mieste gausu restoranų, barų, kavinių, klubų, viešbučių.

Nuorodos 

 Turizmas Mendosoje
 Los Andes – internetinis laikraštis 

Mendosos provincijos miestai